Առանձնահատուկ հետաքրքիր է նաև այն, որ թուրքական հասարակության գերակշիռ մասը խնդիր չի տեսնում թուրքական արդարադատության համակարգում։ Ընդհակառակը, համաձայն Ստամբուլի Քադիր Հաս համալսարանի անցկացրած հետազոտության, թուրքերը սկսել են զգալիորեն ավելի շատ վստահել դատարաններին։ Եթե 2015 և 2016 թվականներին թուրքական հասարակության համապատասխանաբար 38 և 35 տոկոսն էր դրական վերաբերվում արդարադատության համակարգին, ապա 2017 թվականին այդ ցուցանիշը հասել է շուրջ 50 %-ի։